โฆษก ศบค. ระบุ ตัวเลขผู้ป่วยโควิด-19 ลดลง เพราะทุกฝ่ายให้ความร่วมมืออย่างดี พร้อมดึงภาคธุรกิจร่วมหามาตรการบรรเทาผลกระทบด้านเศรษฐกิจ
โฆษก ศบค. ระบุ ตัวเลขผู้ป่วยโควิด-19 ลดลง เพราะทุกฝ่ายให้ความร่วมมืออย่างดี พร้อมดึงภาคธุรกิจร่วมหามาตรการบรรเทาผลกระทบด้านเศรษฐกิจนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวว่า มาตรการที่ทำให้ตัวเลขผู้ติดเชื้อโควิด-19 ในไทยลดลง คือการนำชุดข้อมูลต่างๆ มาประกอบการตัดสินใจ และชี้แจงข้อมูลให้ประชาชนรับทราบ ทำให้เข้าใจสถานการณ์และให้ความร่วมมือ ตลอดจนมีระบบการจัดการที่ดี ตั้งแต่ระดับส่วนกลางจนถึงจังหวัด รวมถึงระบบสาธารณสุขที่วางไว้ ทำให้สามารถใช้ประโยชน์ได้เต็มที่ โดยเฉพาะ อสม.ที่เข้าถึงชุมชนส่วนกรณีที่หลายจังหวัดเริ่มมีการผ่อนคลายในบางธุรกิจนั้น หลักๆ เป็นเพราะตอนนี้ส่วนกลางมีการประเมินภาพรวม ซึ่งให้ภาคธุรกิจมาร่วมกันพูดคุยกันเพิ่มเติม แต่การจะออก กฏเกณฑ์ต่างๆ ต้องผ่านการพิจารณาจากคณะรัฐมนตรีก่อน ทั้งนี้การวางระบบในระยะแรกคือ ควบคุมพฤติกรรมคน เพราะเชื้อแพร่จากคน ซึ่งเมื่อควบคุมคน ได้แล้ว ก็ส่งผลกระทบต่อด้านเศรษฐกิจ ดังนั้นจึงกำลังหาแนวทางแก้ไขปัญหา โดยให้ภาคธุรกิจเข้ามาร่วมมือแก้ไข ซึ่งต้องกลั่นกรองอย่างรอบคอบ ไม่ให้กระทบต่อการป้องกันโรคและคนส่วนใหญ่ต้องเห็นด้วย  ทั้งนี้ย้ำว่าแม้ขณะนี้ตัวเลขผู้ติดเชื้อรายใหม่จะน้อยลง แต่ก็ประมาทไม่ได้